Arendrina (Harendrina)

Inona izany arendrina? 
Ny arendrina dia fanala na koa fanilo vita amin'ny taratasy nentim-paharazanahttps://new.moov.mg/actualite/64599-arendrina-malgache-lampions-made-in-mada-pour-la-fete-de-lindependance ampiasaina eto Madagasikara, indrindra mandritra ny fankalazana ny Fetin’ny Fahaleovantena izay ankalazaina isan-taona ny 26 Jonahttps://mg.globalvoices.org/2018/10/03/127074/. Io fanala dia manana anjara toerana lehibe eo amin’ny kolontsaina malagasy, ary ampiasaina amin’ny alina mialohan’ny fetim-pirenena izany hoe amin’ny 25 Jonahttps://www.fabricerabary.com/arendrina-la-fete-du-lampion.

 Famaritana sy fanamboarana 
Ny teny hoe arendrina na harendrina raha arakin'ny rakibolana malagasy dia milaza hoe "afo arehitra amin'ny bozaka voafatotra amin'ny hazo lavalava, na fanilo entina mandehandeha manodidina ny trano amin' ny andro fandroana na fetim-pirenena malagasy, mba handroaka ny fanahy ratsy tsy hanembantsembana ny fifalian'ny velona"http://tenymalagasy.org/bins/teny2/harendrina. Ny fiteny heno matetika dia arendrina taratasy, midika hoe “fanilo vita amin’ny taratasy”https://www.za-malagasy.com/articles/arendrina.

Amin’ny nentim-paharazana, ny arendrina dia atao tanana amin’ny taratasy milokolokohttps://www.za-malagasy.com/articles/arendrina. Tariby na hazo madinika no hihazonana azy eo amin'ny tendrony. Asiana labozia ao anatiny mba hahazava azy. Misy endrika maro ny arendrina, toy ny boribory, efajoro, miendrika zavatra na biby, ary matetika vita amin’ny loko mena, fotsy, maitso, ireo lokon'ny saim-pirenena malagasyhttps://www.za-malagasy.com/articles/arendrina.

 Fiaviana sy heviny ara-kolontsaina 
Tamin’ny vanim-potoana fahiny dia efa nisy karazana jiro fanilo fanao tamin’ny bozaka sy hazohttps://agir-avec-madagascar.over-blog.com/article-arendrina-o-sur-l-air-des-lampions-118776969.html. Rehefa avy eo kosa dia tonga tamin’ny endrika taratasy izy ireo noho ny fiantraikan’ny kolontsaina sinoa sy frantsay.

Ny arendrina dia mitondra hevitra maro. Izy io dia manambara hazavana, fifaliana, fahafahana, ary amin’ny ankapobeny dia fandresena sy fanadiovana amin’ny haizina sy fanahy ratsyhttps://www.za-malagasy.com/articles/arendrina. Ny fitondrana arendrina mirehitra amin’ny alina dia sady fety no fanao ara-pomban-drazana.

 Fampiasana amin’izao fotoana 
Isaky ny manakaiky ny fety amin’ny 26 Jona, dia feno arendrina eny an-tsena sy eny amin’ny arabe. Mividy izany ny ankizy sy ny ray aman-dreny, ka manao diabe amin’ny alina miaraka amin’ny arendrina mirehitra, sady mihira hira nentin-drazana malaza toy izao: «Arendrina ô! Arendrina taratasy ô! May, may, may!». Entina mijery afo-manga sy seho manokana ny arendrina mandritry ny fankalazana ny fetim-pirenena. Ireo arendrina tsy levona aorian’ny fety dia sarobidy ho an’ny ankizy ary ataony fahatsiarovanan'ny fahazazananyhttps://aeim.jimdofree.com/mahajanga/actualit%C3%A9s/dodo-mafana.

 Olana sy fivoarana 
Na dia mbola manan-danja eo amin’ny kolontsaina aza ny arendrina, dia atrehiny ny fifaninanana amin’ireo jiro maoderina toy ny jiro elektrika, LED, na entin’ny herinaratra kelyhttps://laverite.mg/societe/item/21805-%C2%AB-arendrina-taratasy-%C2%BB-le-march%C3%A9-bien-meilleur-par-rapport-%C3%A0-l-ann%C3%A9e-derni%C3%A8re.html. Na izany aza, mbola maro amin’ireo mpanao arendrina no manohy ny famokarana amin’ny fomba nentim-paharazanahttps://new.moov.mg/actualite/64599-arendrina-malgache-lampions-made-in-mada-pour-la-fete-de-lindependance sy amin’ny fitaovana avy eto an-toerana. Manome fidiram-bola ho an’ny fianakaviana maro izany asa tanana izany, indrindra amin’ny volana Jona. Sady manamafy ny maha izy azy ny kolontsaina, no manohana ny toekarena madinika eto an-toeranahttps://vickyandriamisaina.blogspot.com/2018/06/lampion-malgache.html.

 Loharano